recursal/SuperWikiNEXT-32B huggingface dataset:
অন্ধ্রপ্রদেশের অন্তর্গত পূর্ব উপকূলীয় সমভূমিতে অবস্থিত বাইক্কাভোলুর মাঠ দেখুন। 
**পূর্ব উপকূলীয় সমভূমি** ভারতের পূর্ব উপকূলে বিস্তৃত ভাবে প্রসারিত। এর অবস্থান পূর্বঘাট পর্বতমালা এবং বঙ্গোপসাগরের মাঝে। এটি পশ্চিম উপকূলীয় সমভূমির থেকে বেশি চওড়া ও বিস্তৃত এবং দক্ষিণে তামিলনাড়ু থেকে উত্তরে অন্ধ্রপ্রদেশ ও ওড়িশার মধ্যবর্তী অঞ্চলগুলিতে বিস্তৃত এবং এর উত্তর প্রান্ত পশ্চিমবঙ্গে শেষ হয়। চিলকা হ্রদ পূর্ব উপকূলীয় সমভূমি বরাবর একটি সুপেয় বা সাধু জলের বা মিষ্টি জলের হ্রদ। এটি ওড়িশা রাজ্যে অবস্থিত এবং মহানদীর বদ্বীপের দক্ষিণে প্রসারিত হয়েছে।

ভারতের অনেক নদী বদ্বীপ এই সমভূমির একটি বড় অংশ গঠন করে। মহানদী, গোদাবরী, কাবেরী ও কৃষ্ণা নদী এই সমভূমির প্রধান জলপ্রণালী। উত্তর-পূর্ব ও দক্ষিণ-পশ্চিম মৌসুমি বৃষ্টিপাতের বার্ষিক পরিমাণ ১০০০ এবং ৩,০০০ মিমি (৩৯ এবং ১১৮) এর মধ্যে। সমভূমির প্রস্থ ১০০ থেকে ১২০ কিলোমিটার (৬২ থেকে ৮০ মাইল) পর্যন্ত পরিবর্তিত হয়।

এটি স্থানীয়ভাবে কংসাবতী নদী এবং ঋষিকুল্য নদী পর্যন্ত উৎকল সমভূমি, ঋষিকুল্য নদী থেকে কৃষ্ণা নদীর মধ্যে কেন্দ্রীয় অংশ উত্তর সরকার এবং দক্ষিণাঞ্চলের কৃষ্ণা নদী থেকে কন্যাকুমারী পর্যন্ত করমন্ডল উপকূল হিসাবে পরিচিত। কন্যাকুমারীতে পূর্ব উপকূলীয় সমভূমি পশ্চিম উপকূলীয় সমভূমির সাথে মিলিত হয়।

আরও দেখুন
---------

* পশ্চিম উপকূলীয় সমভূমি

তথ্যসূত্র
---------

1. ↑  Sr.Bimcy; Sr.Sisily; Charlotte। *Bibliographic information*। Scholar Publishing House। পৃষ্ঠা 20–21। আইএসবিএন 8171725163।

বহিঃসংযোগ
---------

| * দে
* স
ভারতের ভূগোল সম্পর্কিত বিষয় |
| --- |
| জলবায়ু | জলবায়ু **·**  জলবায়ু অঞ্চল |
| ভূ-বিদ্যা | ভূ-বিদ্যা **·**   ভূ-বিদ্যার ইতিহাস |
| ভূমিরূপ | পর্বত **·**  হিমবাহ **·**  আগ্নেয়গিরি **·**  উপত্যকা **·**  নদী **·**  হ্রদ **·** মরুভূমি **·**  দ্বীপ **·** চরম বিন্দু **·** জলপ্রপাত **·** সমুদ্রসৈকতসমভূমি(*গাঙ্গেয় সমভূমি **·*** *পূর্ব উপকূলীয় **·** পশ্চিমাঞ্চলীয় উপকূলীয়*) |
| অঞ্চল | উত্তর ভারত  **·**  উত্তর-পূর্ব ভারত  **·** পূর্ব ভারত **·**  দক্ষিণ ভারত  **·**  পশ্চিম ভারত **·**  কেন্দ্রীয় ভারত |
| প্রসাশনিক বিভাগ | রাজ্য ও কেন্দ্রশাসিত অঞ্চল **·** শহর **·**  জেলা **·** স্বশাসিত অঞ্চলসমূহ **·** ভারতের পৌর এলাকা |
| পরিবেশ | পরিবেশ অঞ্চল **·** অভয়ারণ্য **·** জাতীয় উদ্যান **·** জীবমণ্ডল সংরক্ষিত এলাকা **·** সুরক্ষিত এলাকা **·** বন্যজীবন **·**  প্রাণী **·**  উদ্ভিদ |
**পূর্ব কার্বি আংলং জেলা** আসামের ২০১১ শেষ জনগণনা পরবর্তী একটি নতুন জেলা৷ ২০১৬ খ্রিস্টাব্বে পূর্বতন কার্বি আংলং জেলা থেকে নতুন জেলাটি গঠিত হয়৷ জেলাটির জেলাসদর ডিফু শহরে অবস্থিত৷ ভারতীয় সংবিধানের ষষ্ঠ তফশিল অনুযায়ী এটি কার্বি আংলং স্বায়ত্ত্বশাসিত সংগঠনের আওতাভুক্ত৷

নামকরণ
------

ইতিহাস
------

ভূপ্রকৃৃতি
----------

অর্থনীতি
--------

প্রশাসনিক পরিকাঠামো
-------------------

ভাষা
----

কার্বি ভাষা এই জেলাতে সর্বাধিক প্রচলিত ভাষা৷ ইংরাজী, অসমীয়া ও হিন্দি ভাষার লোক ও এই জেলাতে বহুসংখ্যক৷ জেলাটিতে একাধিক জনজাতির বাস, যা এটিকে একটি বহুভাষিক বহুসাংস্কৃতিক জেলাতে উন্নীত করেছে৷ এর মধ্যে কার্বি, তিওয়া, গারো, বোরো উল্লেখ্য৷ নিম্নের পাইচিত্রে জেলাটিতে প্রচলিত ভাষাসমূহ তালিকাবদ্ধ৷ 










পূর্ব কার্বি আংলং জেলার ভাষাসমূহ- ২০১১

  কার্বি (৪৩.৯৫%)  **বাংলা** (১৩.৩৩%)  **অসমীয়া** (৯.০৩%)  **বোড়ো** (৬.০৪%)  **হিন্দি** (৫.৮৭%)  **নেপালি** (৪.৬৭%)  ডিমাসা (২.৬৫%)  নাগপুরি-সাদরি (১.৯০%)  কুকি (১.৩৯%)  গারো (১.২২%)  মুন্ডারি (০.৮০%)  **ওড়িয়া** (০.৭৩%)  কুরুখ-ওরাওঁ (০.৬০%)  **মণিপুরী** (০.৪৬%)  অন্যান্য (৭.৩৬%)

পরিবহন
------

জেলাসদরটি সড়কপথের মাধ্যমে পার্শ্ববর্তী জনপদগুলির সাথে যুক্ত৷ নিয়মিত জেলাসদর ডিফু থেকে কার্বি আলং স্বায়ত্তশাসন বাস পরিবহন সংস্থার পক্ষ থেকে গুয়াহাটী, হামরেণ, হোজাই প্রভৃতি জায়গার বাস চলাচল করে৷ মেঘালয় পরিবহন সংস্থার পক্ষ থেকে নিয়মিত ডিফু থেকে জোয়াইতে পরিবহন চালু আছে৷ নিকটবর্তী রেলস্টেশনটির নাম হোজাই৷

তথ্যসূত্র
---------

1. ↑  "East Karbi Anglong district inaugurated"  ওয়েব্যাক মেশিনে আর্কাইভকৃত ৩ এপ্রিল ২০১৬ তারিখে, *The Assam Tribune*, February 11, 2016
2. ↑
**লংডিং জেলা** (Pron:/lɒŋˈdɪŋ/) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি ।ইহা অরুণাচল প্রদেশে সম্প্রতি নির্মিত জেলা যা তিরাপ জেলা দক্ষিণাংশকে উত্কীর্ণ করে গঠিত হয়। জেলাটি পূর্ব মিয়ানমারের সঙ্গে এবং পশ্চিমে ও দক্ষিণে নাগাল্যান্ড রাজ্যের সঙ্গে সীমানায় অংশীদারি। উত্তর দিকে তিরাপ জেলা যা থেকে ২০১২ সনে জেলাটি উত্কীর্ণ করা হয়েছিল। জেলাটির জনসংখ্যা প্রায়  ৬০০০০ এবং আয়তন প্রায় ১২০০ বর্গ কিলোমিটার। লংডিং-এ বছর জুড়ে মনোরম জলবায়ু রয়েছে। পাহাড়ী ভূখণ্ড কারণে, জেলাটির তাপমাত্রা পরিসর
১৫ ডিগ্রী (শীতকালে) থেকে ৩০ ডিগ্রী (গ্রীষ্মকালে)।

ইতিহাস
------

জেলাটি ঐতিহাসিকভাবে ওয়াঞ্চো জাতির লোকেদের বাসস্থান। কম উত্পাদনশীলতার জন্য় জেলাটি রাজ্যে সবচেয়ে অনগ্রসর অঞ্চল হিসেবে বিবেচিত । নতুন জেলা সৃষ্টির ক্ষেত্রে ৭ ই আগস্ট, ২০০৯ তারিখে প্রাক্তন মুখ্যমন্ত্রী দর্জি খাণ্ডুর সভাপতিত্বে রাজ্য মন্ত্রিসভায় অনুমোদন করা হয়। রাজ্য সরকার জেলাটির সীমানা চূড়ান্তকরণের জন্য ২৩ ই জুন, ২০১০ তারিখে একটি উচ্চ- ক্ষমতা কমিটি গঠন করে। ১১ ই আগস্ট ২০১১ তারিখে উচ্চ ক্ষমতা কমিটি কর্তৃক দাখিলকৃত  প্রতিবেদন অনুযায়ী, ২৬ ই সেপ্টেম্বর ২০১১ তারিখে নেপথ্যকণ্ঠভোটের মাধ্যমে অরুণাচল প্রদেশ অধ্য়াদেশ - ২০১১ পাশ দিয়ে লংডিং জেলাটি সৃষ্টি করা হয়।জেলাটি আনুষ্ঠানিকভাবে মুখ্যমন্ত্রী নবাম টুকি কর্তৃক ১৯ ই মার্চ ২০১২ তারিখে উদ্বোধন করা হয়।

বিভাগসমূহ
---------

জেলাটি ছয় মহকুমা নিয়ে গঠিত। যথাঃ- (১) লংডিং,(২) কানুবাড়ি, (৩) পংচুয়া, (৪) ওয়াক্কা, (৫) লাউনু ও (৬) পুমাও। ইহার অন্তর্ভুক্ত  গ্রামগুলো হচ্ছেঃ- লংফং, নিয়ানু, নিয়াউসা, সেনুয়া, সেনুয়া নক্সা, জেদুয়া, নজিনু, মিন্টং, চানু, লংচান, চুবাম, রুসা এবং রংলুয়া।

জনপরিসংখ্যান
------------

জেলাটিতে প্রধানত ওয়াঞ্চো জাতির লোকেদের বসবাস করে। এরা সাংস্কৃতিকভাবে নাগা মানুষদের মতই। এরা বন্দুক তৈরী, কাঠ খোদাই ও গুটিকা তৈরী ইত্য়াদির অভ্যাস করে থাকে। এরা এক ধরনের কর্তন এবং দগ্ধ চাষ অনুসরণ  যা ঝুম চাষ নামে পরিচিত।এখনও অনেক মানুষ সর্বপ্রাণবাদ অনুসরণ করে তবুও কয়েকজন খ্রিস্টধর্মে দীক্ষিত করেছেন। অন্যান্য় মানুষ নকটি মানুষ, কোন্য়াক মানুষ ও নাগা মানুষ অন্তর্ভুক্ত জেলাটিতে বসবাস করে।জেলাটিতে আনুমানিক  জনসংখ্যা ৬০,০০০ ।

তথ্য়সূত্র
----------

1. 1 2  "Longding District".
2. ↑  "Longding becomes 17th Arunachal district"[*স্থায়ীভাবে অকার্যকর সংযোগ*]. timesofindia.
3. ↑  "State gets 17th district, Longding"  ওয়েব্যাক মেশিনে আর্কাইভকৃত ৫ মার্চ ২০১৬ তারিখে. echoofarunachal.
লাওসের একটি কাঠের পদসেতু
ইয়েমেনের শাহারা জেলায় একটি পদসেতু
**পদসেতু** (footbridge), **পথচারী সেতু** (pedestrian bridge) বা **পথচারী পারাপার সেতু** (pedestrian overpass বা pedestrian overcrossing) কেবলমাত্র পায়ে হাঁটা পথচারীদের জন্য বিশেষভাবে নির্মিত সেতুকে বোঝায়। পদসেতু বলতে মূলত ভূমি থেকে উঁচুতে দুইটি বিন্দুর মধ্যে সংযোগ স্থাপনকারী কাঠামোকে বোঝায়। তবে ভূমির কাছাকাছি অবস্থিত কাঠামোকেও পদসেতু বলা হতে পারে, যেমন আর্দ্র, জলাভূমির উপরে স্থাপিত তক্তাবিছানো পথকেও পদসেতু বলা হতে পারে। পানির মধ্যে পাথরের চাঙড় ফেলে পায়ে হেঁটে পার হবার ব্যবস্থা কিংবা গাছের গুঁড়ি ফেলে পার হবার ব্যবস্থা পদসেতুর সবচেয়ে পুরাতন ও সরল কিছু উদাহরণ। বর্তমানে কংক্রিট, ইটপাথর বা ইস্পাতের পদসেতু নির্মাণ করা হয়। কিছু কিছু ক্ষেত্রে পদসেতুগুলি ক্রিয়াবাদী ও শৈল্পিক উভয় ভূমিকা পালন করতে পারে। 

অপেক্ষাকৃত অনুন্নত দেশগুলিতে পদসেতুগুলি কোনও লোকালয়ের অধিবাসীদের জন্য চিকিৎসাকেন্দ্র, বিদ্যালয়, ব্যবসাপ্রতিষ্ঠান ও বাজারে যাবার পথের গুরুত্বপূর্ণ সংযোগস্থল হতে পারে। এসব ক্ষেত্রে স্থানীয় উপাদান ও শ্রম ব্যবহার করে সহজে নির্মাণযোগ্য ও টেকসই পদসেতু নির্মাণের জন্য সরল ঝুলন্ত সেতুর বিভিন্ন নকশা প্রয়োগ করা হতে পারে। 

পাশাপাশি দুইটি ভবনের দুইটি একই তলার মধ্যে সংযোগস্থাপনকারী একটি ঢাকা পদসেতুকে কখনও কখনও আকাশপথ বলে। কিছু কিছু সেতুতে পথচারীদের পাশাপাশি বাইসাইকেল চালকদের চালনার সুবিধা থাকে; এগুলিকে সবুজ সেতু বলে এবং এগুলি একটি টেকসই পরিবহন ব্যবস্থার একটি গুরুত্বপূর্ণ অংশ। 

অনেক সময় পদসেতুগুলি পথচারীদেরকে জলপথ বা রেলপথ অতিক্রম করতে সাহায্য করে, যেখানে কাছাকাছি অন্য কোনও পথ থাকে না। এছাড়া এগুলি ব্যস্ত সড়কের উপর দিয়ে নির্মাণ করা হতে পারে, যাতে পথচারীরা যানচলাচলে ব্যাঘাত না করে নিরাপরে রাস্তা পার হতে পারে। শেষোক্ত পদসেতুগুলি হল একধরনের পথচারী পৃথকীকরণ কাঠামো (Pedestrian separation structure)। সাধারণত বিদ্যালয় বা হাসপাতালের কাছে কিংবা পথচারীর পারাপারের অনুপস্থিতিতে এগুলি বিদ্যমান থাকে।

আরও দেখুন
---------

* ফুটপাত
* পথচারী পৃথকীকরণ কাঠামো  (অধি-পারাপার)
* পদপথ
* হাঁটাপথ
* চাঁদোয়া হাঁটাপথ
* বন্যপ্রাণী পারাপার

তথ্যসূত্র
---------

1. ↑  *Oxford English Dictionary*
2. ↑  *Oxford English Dictionary*

বহিঃসংযোগ
---------


উইকিমিডিয়া কমন্সে **পদসেতু** সংক্রান্ত মিডিয়া রয়েছে।

* How To Build a Footbridge
* Timber Pedestrian Bridge Images

| * দে
* স
অবকাঠামো |
| --- |
| 

সেতু **·** 
খাল **·** 
বাঁধ **·** 
নিষ্কাশন **·** 
পদসেতু **·** 
বিনিময় **·** 
নদীর বাঁধ **·** 
উড়ালসেতু **·** 
রাস্তা **·** 
বিমান পথ **·** 
নালা **·** 
সুড়ঙ্গ
 |
| 

*আরও দেখুন:* স্থাপত্যশিল্প **·** 
অ্যামফিথিয়েটার **·** 
বেসামরিক যন্ত্রবিদ্যা **·** 
নির্মাণকার্য **·** 
খেলার মাঠ **·** 
পৌর উদ্যান
 |

প্রবেশদ্বার: সড়ক

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| জাতীয় গ্রন্থাগার | 
* জার্মানি
* ইসরায়েল
* মার্কিন যুক্তরাষ্ট্র
* জাপান

 |
| অন্যান্য | 
* ন্যাশনাল আর্কাইভস (মার্কিন)

 |
*Antichrist* (figure on the left, with the attributes of a king) by Herrad von Landsberg (about 1180), Hortus Deliciarum – 12th century
Antichrist – detail from a fresco at Osogovo Monastery in the Republic of North Macedonia. The inscription reads "All kings and nations bow before the Antichrist."
**খ্রিষ্টারি** বা **অ্যান্টিক্রাইস্ট** (গ্রিক: αντίxριστός, আরবি: عدو المسيح‎‎) হল খ্রিষ্টীয় পরলোকতত্ত্ব অনুসারে বাইবেলে উল্লেখিত একজন ব্যক্তি যে যীশুখ্রিষ্টের দ্বিতীয় আগমনের পূর্বে তাঁকে প্রতিস্থাপিত করবে এবং তাঁর বিরোধিতা করবে। খ্রিষ্টারি শব্দটি বাইবেলের নূতন নিয়মে, মূলত যোহনের প্রথম ও দ্বিতীয় পত্রে, পাঁঁচবার উল্লেখিত হয়েছে। খ্রিষ্টারিকে ঘোষণা করা হয়েছে এমন একজন হিসেবে যে পিতা ও পুত্রকে অস্বীকার করে।

*স্যুডো-খ্রিস্টস* বা *ভণ্ড খ্রিষ্ট*র মতো সমজাতীয় শব্দও সুসমাচারগুলোতে পাওয়া যায়। মথি (অধ্যায় ২৪) ও মার্ক (অধ্যায় ১৩) লিখিত সুসমাচারে যীশু তাঁর শিষ্যদের ভণ্ড ভাববাদীদের দ্বারা প্রতারিত না হতে সতর্ক করেছেন যারা নিজেদের খ্রিষ্ট বলে দাবি করবে এবং *মহা আশ্চর্য কাজ করবে ও চিহ্ন দেখাবে।* আরও দুটি চরিত্রকে প্রায়শই খ্রিষ্টারির সঙ্গে সম্পৃক্ত করা হয়। একটি দানিয়েলের পুস্তকের *ক্ষুদ্রতম শৃঙ্গ* আর অন্যটি প্রেরিত পৌলের থিষলনীকীয়দের প্রতি দ্বিতীয় পত্রের *পাপপুরুষ*।

ইসলামি হাদিসশাস্ত্রে উল্লিখিত *দজ্জাল* চরিত্রটি খ্রিষ্টারির সঙ্গে সাদৃশ্যপূর্ণ।

তথ্যসূত্র
---------

1. ↑  "KJV Search Results for Antichrists"। The Blue Letter Bible। সংগ্রহের তারিখ ফেব্রুয়ারি ১৩, ২০১৪।
2. ↑  BibleGateway.com: translations of 1 John 2:18
3. ↑  "১ যোহন ২:২২"। The Blue Letter Bible। সংগ্রহের তারিখ ডিসেম্বর ১৭, ২০১৮।
4. ↑  মথি ২৪:৩–৫, ২৪
5. ↑  Chrysostom, John। "Homily 4 on Second Thessalonians"। John A. Broadus কর্তৃক অনূদিত।  From *Nicene and Post-Nicene Fathers*, First Series, Vol. 13. Edited by Philip Schaff. (Buffalo, NY: Christian Literature Publishing Co. 1889.) Revised and edited for New Advent by Kevin Knight.
**পাকিস্তান ফ্যাশন উইক** ( **পিএফডাব্লু** ) প্রতি বছর পাকিস্তানের করাচিতে একটি ফ্যাশন ইভেন্ট । অনুষ্ঠানটি করাচিতে অবস্থিত একটি সংস্থা *ফ্যাশন পাকিস্তান কাউন্সিল* (এফপিসি) আয়োজন করে। এফপিডাব্লুটি প্রথম ২০০৯ সালে করাচির ম্যারিয়ট হোটেলে চালু হয়েছিল।

২০১২
----

এফপিডব্লিউর চতুর্থ সংস্করণটি ২০১২ সালের সেপ্টেম্বরে করাচিতে অনুষ্ঠিত হয়েছিল। অনুষ্ঠানটি তিনদিন ধরে পাকিস্তানের আশেপাশের ফ্যাশন ডিজাইনারদের দুর্দান্ত প্রদর্শন নিয়ে আয়োজিত হয়েছিল।

২০১৩
----

এফপিডাব্লু ২০১৩ সালের ৫ মার্চ ২০-২২ মার্চ অনুষ্ঠিত হওয়ার কথা ছিল, তিন দিনের ইভেন্টে পাকিস্তান জুড়ে ত্রিশজন ডিজাইনার উপস্থাপিত হবে।  তবে আব্বাস টাউন ট্র্যাজেডির কারণে এফপিসির প্রধান নির্বাহী কর্মকর্তা এবং ডিজাইনার মাহিন খান এপ্রিল ২০১৩ এ স্থগিত করেছিলেন। তিন দিনের এই অনুষ্ঠানটি ৯ই এপ্রিল, ২০১৩ এ অনুষ্ঠিত হয়েছিল।

২০১৪
----

এফপিডাব্লু শরৎ / শীতকালীন ২০১৪ সালের ২৫-২৭ নভেম্বর করাচিতে অনুষ্ঠিত হয়েছিল। মহসিন আলী, নওমান আরফেনশোয়িং, সানা সাফিনাজের পক্ষে অ্যাথের আলী হাফিজ, ইশতিয়াক আফজাল খানের "অররা," নিদা আজওয়ার, শেহলা চাতুর, দীপক ও ফাহাদ, আয়েশা ফারুক হাশওয়ানি, মাহিন করিম, মাহিন খান, লেভির, সাদফ মালাত্রে এবং ফরাজ মান্নান প্রমুখ অনুষ্ঠানে উপস্থিত ছিলেন।

তথ্যসূত্র
---------

1. ↑  "Get ready for Fashion Pakistan Week!"। *The Express Tribune*। অক্টোবর ২০, ২০১২। সংগ্রহের তারিখ মার্চ ৮, ২০১৩।
2. ↑  "Fashion Pakistan"। জানুয়ারি ২৬, ২০১৭। ৩১ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৮ জানুয়ারি ২০১৭।
3. ↑  Fashion Pakistan Week: Day one ebbs and flows | Newspaper | Express Tribune
4. ↑  "Fashion Pakistan Week: : Three-day Affair Defines Winter Tones for 2014"। Pakistan Today। নভেম্বর ২৬, ২০১৪। সংগ্রহের তারিখ নভেম্বর ২৯, ২০১৪।

বহিঃসংযোগ
---------

| * দে
* স
পাকিস্তানি ফ্যাশন প্রতিষ্ঠান |
| --- |
| ডিজাইনার | 
* মাহীন খান
* মেহমুদ ভাট্টি
* সাদাফ মালাটারে
* দীপক পেরওয়ানি
* Hassan Sheheryar Yasin
* শামুন সুলতান

 |
| ফ্যাশন ইভেন্ট | 
* পাকিস্তান ফ্যাশন উইক
* ইসলামাবাদ ফ্যাশন উইক
* করাচী ফ্যাশন উইক
* লাহোর ফ্যাশন উইক
* পেশোয়ার ফ্যাশন উইক
* পিএফডিসি সানসিল্ক ফ্যাশন উইক

 |
| ফ্যাশন স্কুল | 
* ইন্টারন্যাশনাল ফ্যাশন একাডেমী পাকিস্তান
* লাহোর স্কুল অফ ফ্যাশন ডিজাইন
* Pakistan Institute of Fashion and Design

 |
| Other | 
* *ফ্যাশন সেন্ট্রাল*
* পাকিস্তানী মডেলদের তালিকা

 |

* ফ্যাশন পাকিস্তানের প্রাতিষ্ঠানিক ওয়েবসাইট
**রাজাঝির দীঘি** ফেনীর একটি ঐতিহ্যবাহী দীঘি।

অবস্থান ও বর্ণনা
----------------

১৮৭৫ সালে ফেনী  মহকুমা প্রতিষ্ঠিত হলে  তার সদর দপ্তর গড়ে তোলা হয় এই রাজাঝির দীঘির পাড়ে । দীঘির পাড়ে বর্তমানে ফেনী সদর থানা, ফেনী কোর্ট মসজিদ,অফিসার্স ক্লাব,জেলা পরিষদ পরিচালিত শিশু পার্ক সহ ন্যাশনাল হার্ট ফাউন্ডেশন গড়ে উঠেছে ।এ দীঘিটি ফেনীর ঐতিহাসিক ও দর্শনীয় স্থানের একটি।

দীঘিটি ফেনী শহররের গুরুত্বপূর্ণ তিনটি রাস্তা

* দক্ষিণ-পশ্চিমা দিক থেকে উত্তর-পূর্ব দিক পর্যন্ত ফেনী রোড,
* উত্তর-পূর্ব থেকে উত্তর-পশ্চিম দিক পর্যন্ত মিজান রোড,
* উত্তর-পশ্চিম থেকে দক্ষিণ-পশ্চিম পর্যন্ত ট্রাংক রোড দ্বারা ঘেরাও।

ইতিহাস
------

জনশ্রুতি আছে ত্রিপুরা মাণিক্য রাজবংশের মহারাজের প্রভাবশালী একজন রাজার তার কন্যার অন্ধত্ব দুর করার মানসে প্রায় ৫/৭ শত বছর পূর্বে এ দীঘি খনন করা হয় বলে।

নামকরণ
------

জনশ্রুতি আছে ত্রিপুরা মহারাজের একজন রাজার কন্যার অন্ধত্ব দূর করার মানসে এ দীঘি খনন করা হয়। স্থানীয় ভাষায় কন্যা-কে ঝি বলা হয় তাই দীঘিটির নামকরণ করা হয় রাজাঝি।

তথ্যসূত্র
---------

1. ↑  "রাজাঝীর দীঘি"। ফেনী জেলা। সংগ্রহের তারিখ ৩১ জানুয়ারি ২০২৩।
2. ↑  "সেই রাজাঝির দীঘি"। Prothom-alo.com। ২০১৮-০৩-১১ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৫।
3. ↑  "ফেনীর শতবর্ষের ঐতিহ্য 'রাজাঝির দীঘি"। ফেনীর হালচাল। সংগ্রহের তারিখ ৩১ জানুয়ারি ২০২৩।
**মোঃ আকরাম-আল-হোসেন** একজন বাংলাদেশি সরকারি কর্মকর্তা যিনি বর্তমানে প্রাথমিক ও গণশিক্ষা মন্ত্রণালয়ের সিনিয়র সচিব হিসেবে দায়িত্ব পালন করছেন। তিনি পূর্বে বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছিলেন।

জীবনী
-----

মোঃ আকরাম-আল-হোসেন ১৯৬১ সালের ১ নভেম্বর মাগুরা জেলার মাগুরা সদর উপজেলার হাজিপুর গ্রামে জন্মগ্রহণ করেন। রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রী লাভের পর ১৯৮৮ সালে বাংলাদেশ সিভিল সার্ভিস (প্রশাসন) ক্যাডারে সহকারী কমিশনার ও ম্যাজিস্ট্রেট হিসেবে চাকুরিতে যোগদান করেন। কর্মজীবনের শুরুতে তিনি 
সহকারী কমিশনার (ভূমি), উপজেলা ম্যাজিস্ট্রেট, নেজারত ডেপুটি কালেক্টর, ভূমি হুকুম দখল কর্মকর্তা, ঢাকা সিটি করপোরেশনের আঞ্চলিক নির্বাহী কর্মকর্তা পদে দায়িত্ব পালন করেছিলেন। এছাড়া, তিনি তিনি পরিবেশ ও বন মন্ত্রীর সহকারী একান্ত সচিব, একান্ত সচিব, অর্থ বিভাগের উপসচিব, জাতীয় সংসদের উপনেতার একান্ত সচিব এবং স্থানীয় সরকার বিভাগের উপসচিব, স্থানীয় সরকার বিভাগের যুগ্মসচিব ও অতিরিক্ত সচিব হিসেবে দায়িত্ব পালন করেছেন। তিনি ২০১৬ সাল হতে ৮ মে ২০১৮ পর্যন্ত প্রাথমিক ও গণশিক্ষা মন্ত্রণালয়ের অতিরিক্ত সচিব পদে দায়িত্ব পালন করেছেন। এরপর তিনি ভারপ্রাপ্ত সচিব পদে নিযুক্ত হন ও ৯ মে ২০১৮ হতে ২৩ সেপ্টেম্বর ২০১৮ পর্যন্ত বাংলাদেশ পেট্রোলিয়াম কর্পোরেশনের চেয়ারম্যান হিসেবে দায়িত্ব পালন করেছেন। তিনি ২০১৮ সালের ২৪ সেপ্টেম্বর থেকে বাংলাদেশের প্রাথমিক ও গণশিক্ষা মন্ত্রণালয়ের সচিব হিসেবে দায়িত্ব পালন করছেন। ২০২০ সালের ৫ জুলাই বাংলাদেশ সরকার আকরাম আল হোসেন কে সিনিয়র সচিব হিসেবে পদোন্নতি প্রদান করে।

ব্যক্তিগত জীবন
--------------

মোঃ আকরাম-আল-হোসেন খন্দকার ফেরদৌসি আক্তারের সাথে বিবাহবন্ধনে আবদ্ধ হয়েছেন। তাদের এক পুত্র ও দুই কন্যা আছে।

তথ্যসূত্র
---------

1. ↑  "মাগুরায় প্রাথমিক ও গণশিক্ষা সচিব : দেশের সব প্রাথমিক বিদ্যালয়ে 'মিড ডে মিল' চালু করা হবে"। *ভোরের কাগজ*। ২ সেপ্টেম্বর ২০১৯। ২০ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৯।
2. ↑  "সচিব হলেন ৫ কর্মকর্তা"। *সমকাল*। ১৮ সেপ্টেম্বর ২০১৮। সংগ্রহের তারিখ ১৯ সেপ্টেম্বর ২০১৯।
3. ↑  "পূর্ণ সচিব হলেন ৫ কর্মকর্তা"। *বাংলাদেশ প্রতিদিন*। ১৮ সেপ্টেম্বর ২০১৮। সংগ্রহের তারিখ ২০ সেপ্টেম্বর ২০১৯।
4. 1 2 3 4 5 6  "জীবন বৃত্তান্ত"। *www.mopme.gov.bd*। সংগ্রহের তারিখ ২০ সেপ্টেম্বর ২০১৯।
5. ↑  "সচিব"। *www.mopme.gov.bd*। সংগ্রহের তারিখ ২০ সেপ্টেম্বর ২০১৯।
২০০৮-এ হুকু জলপ্রপাত
২০০৫-এ হুকু জলপ্রপাত
**হুকু জলপ্রপাত** (সরলীকৃত চীনা: 壶口瀑布; প্রথাগত চীনা: 壺口瀑布; ফিনিন: *Hǔkǒu Pùbù*), হচ্ছে চীনের হুয়াংহো নদীতে সবচেয়ে বড় জলপ্রপাত, এবং চীনের দ্বিতীয় সর্ববৃহৎ জলপ্রপাত (হুয়াংগোশো জলপ্রপাতের পরে), এবং বিশ্বের সবচেয়ে বড় হলদে পানির জলপ্রপাত।

অবস্থান
-------

এই জলপ্রপাতটি শানশি এবং শাআনশি প্রদেশকে বিভক্তকারী অংশে পড়েছে, ফেনশি নগরী থেকে ১৬৫ কিমি (১০৩ মা) পশ্চিমে, এবং য়িছুয়ান থেকে ৫০ কিমি (৩১ মা) পূর্বে যেখানে জিনশিয়া গ্র্যান্ড ক্যানিয়নয়ের মধ্যদিয়ে হুয়াংহো নদী হয়ে মাঝখানে মিলিত হয়েছে।

আকার
----

জলপ্রপাতটির আকার বিভিন্ন মৌসুমে পরিবর্তন হয়, সাধারণত ৩০ মিটার (৯৮ ফু) প্রসস্থ থাকলেও বন্যা মৌসুমে তা বৃদ্ধি পেয়ে ৫০ মি (১৬৪ ফু) হয়ে যায়। এর উচ্চতা ২০ মি (৬৬ ফু) এর বেশি। হুকু পর্বত-এর দিকে অগ্রসর হওয়ার সময়, উভয় দিয়ে পাহাড় সারি দ্বারা বেষ্টিত হয়ে, জলপ্রপাতটি নিচের দিকে ২০ মি (৬৬ ফু) থেকে ৩০ মি (৯৮ ফু) সরু হয়ে পতিত হয়েছে। পানির বেগ বৃদ্ধি পেয়ে ১৫ মি (৪৯ ফু) উচ্চতা এবং ২০ মি (৬৬ ফু) চওড়া জলপ্রপাত তৈরি করেছে, দেখে মনে হয় বিশাল আকৃতির চাপাত্র থেকে পানি পড়ছে। এই কারণে এটি *হুকু* (আক্ষরিক অর্থে, "ফ্লাস্কের মুখ") জলপ্রপাত নামে পরিচিত।

হুকু জলপ্রপাত, জুলাই ২০১৪

তথ্যসূত্র
---------

* Hukou Waterfall at China.org.cn
* Hukou Waterfall at Chinaculture.org I
* Hukou Waterfall at Chinaculture.org II
* Hukou Waterfall - Known to Elaborate Spirit of Chinese People

বহিঃসংযোগ
---------


উইকিমিডিয়া কমন্সে **হুকু জলপ্রপাত** সংক্রান্ত মিডিয়া রয়েছে।

* Photo Album "Hukou waterfall of Yellow River"  ওয়েব্যাক মেশিনে আর্কাইভকৃত ৮ জুলাই ২০১১ তারিখে

| * দে
* স
চীনের জলপ্রপাত |
| --- |
| 
* চাংবাই জলপ্রপাত
* বান গিওক–ডেটিয়ান জলপ্রপাত
* ডিয়াওশুইলো জলপ্রপাত
* হুয়াংগুশু জলপ্রপাত
* হুকু জলপ্রপাত
* পার্ল শোয়াল জলপ্রপাত

 |
| চীনের ভূগোল |

| * দে
* স
শানশি বিষয়াবলী |
| --- |
| তাইয়ুয়ান (রাজধানী) |
| সাধারণ | 
* ইতিহাস
* রাজনীতি
* অর্থনীতি

 |
| ভূগোল | 
* নগরীসমূহ
* Fen River
* Hutuo River
* Lüliang Mountains
* Mount Heng
* Mount Wutai
* Taihang Mountains
* Xiechi Lake
* হুয়াংহো নদী

 |
| শিক্ষা | 
* শানশি বিশ্ববিদ্যালয়
* Shanxi Medical University
* Taiyuan Normal University

 |
| সংস্কৃতি | 
* Zhongyuan Mandarin
* Jin Chinese
* Puzhou Opera
* Shanxi merchants
* Cuisine

 |
| দর্শনীয় স্থান | 
* Bianjing Drum Tower
* Dazhai
* চীনের মহাপ্রাচীর
* হুকু জলপ্রপাত
* Jinci
* Mengshan Giant Buddha
* Mount Heng
* Pagoda of Fogong Temple
* Pingyao Ancient City
* Qiao Family Compound
* Tianlongshan Grottoes
* Yanmen Pass
* Yungang Grottoes

 |
| 
* বিষয়শ্রেণী **বিষয়শ্রেণী**
* কমন্স পাতা **কমন্স**

 |
১ নভেম্বর ২০১৪ তারিখে ইথিওপিয়ার ১৬ বছর বয়সী স্কুল ছাত্রী হান্না লালাঙ্গগো মারা যায়। হান্নাকে অপহরণ করা হয়েছিল এবং আদ্দিস আবাবাতে বেশ কয়েকদিন ধরে বন্দী রাখা হয়েছিল। তিনি তার পিতামাতার ছয় সন্তানের মধ্যে একজন ছিলেন। তিনি আয়ার টেনা এলাকার একটি বেসরকারি উচ্চ বিদ্যালয়ে পড়াশোনা করেছিলেন।

ঘটনা
----

জানা যায় ১ অক্টোবর স্থানীয় সময় বিকাল ৪টা নাগাদ হান্না স্কুল ছেড়ে বাড়ি যাওয়ার জন্য একটি শেয়ারকৃত ট্যাক্সিতে উঠে। ট্যাক্সিতে আগে থেকেই কয়েকজন যাত্রী ছিলেন।

২০১৪ সালের ১১ অক্টোবর, হান্নাকে কেরানিওর কাছে শহরের শহরতলির একটি পরিত্যক্ত এলাকায় অচৈতন্য অবস্থায় পাওয়া যায় এবং তাকে হাসপাতালে নিয়ে যাওয়া হয়। পরবর্তী কয়েক দিন, পরিবার তাকে বিভিন্ন রেফারেল হাসপাতালে নিয়ে যায়, এবং ভর্তি হওয়ার জন্য অপেক্ষা করে। অন্যান্য আঘাতের মধ্যে, হান্না রেক্ট্টোভ্যাজাইনাল ফিস্টুলায় ভুগছিলেন এবং তাকে খুঁজে পাওয়ার ১৯ দিন পরে মারা যান। তিনি তার হাসপাতালের বিছানা থেকে পাঁচ সন্দেহভাজনের মধ্যে তিনজনকে শনাক্ত করেছেন বলে জানা গেছে।

গ্রেফতার ও বিচার
----------------

২০১৪ সালের ১৯ নভেম্বর পুলিশ পাঁচ সন্দেহভাজনকে আদ্দিস আবাবার প্রথম হাজিরা আদালতে হাজির করে। সাংবাদিক এবং নারী অধিকার গোষ্ঠীগুলোর উপস্থিতিতে একটি শুনানির সময় সন্দেহভাজনদের মধ্যে একজন দোষ স্বীকার করে এবং পাঁচজনই এই অভিযোগ অস্বীকার করে এবং আদালতকে জানায় যে চাপের মুখে তাদের প্রাথমিক স্বীকারোক্তি পাওয়া গেছে। পুলিশ সন্দেহভাজনদের উপর নির্যাতনের কথা অস্বীকার করেছে এবং আরও তদন্ত করার জন্য ১৪ দিন সময় চেয়েছে। সেই মাসে লিডেটা ফেডারেল হাইকোর্টের তৃতীয় ফৌজদারি বেঞ্চে চূড়ান্ত বিচারের শুনানি হয়। প্রথম সন্দেহভাজন স্যামসন সিলেশি এবং বেজভি জি মারিয়ামকে প্যারোল ছাড়াই যাবজ্জীবন কারাদণ্ড দেওয়া হয়। পরবর্তী তিনজন, তৃতীয়, চতুর্থ ও ৫ম আসামি বেকালু জি মেদিহিন, আফ্রেম আয়েলে এবং টেমেসগেন সেগাইকে একইভাবে ১৭, ২০ এবং ১৮ বছরের কারাদণ্ড দেওয়া হয়েছে।

প্রতিক্রিয়া
------------

এই হামলার সহিংসতা এবং তার আঘাতের পরিমাণ আদ্দিস আবাবাতে ক্ষোভের বন্যা সৃষ্টি করে যা সোশ্যাল মিডিয়ায় অভিব্যক্তি খুঁজে পায়। হ্যানার ঘটনা এবং মৃত্যু কীভাবে সাংস্কৃতিক মনোভাব এই সহিংসতাকে সহজতর করতে পারে তার উপর আলোকপাত করেছে। ফেসবুক থেকে ব্যাপক প্রতিক্রিয়া দেখা দেয়, এর পরে *#JusticeForHanna* নামে একটি টুইটার পাতায় বিক্ষোভ অব্যাহত থাকে।

তথ্যসূত্র
---------

1. ↑  "Hana Lalango Ethiopia Brutal Gang Rape Kidnapping"। *Aljazeera*।
2. ↑  "Justice For Hanna Gang Rape Victim"। *Ethio Info Desk*। ৪ মার্চ ২০১৬ তারিখে মূল থেকে আর্কাইভ করা।
3. ↑  Yibekal, Rediet। "Violence Against Women in Ethiopia: The Case of #JusticeForHanna"। *Cyber Ethiopia*। সংগ্রহের তারিখ ১ ডিসেম্বর ২০১৪।
**সিয়াক্সেরিস** (Cyaxares) মিডিয়ার রাজা ছিলেন যিনি ৬২৫ খৃস্টপূর্বাব্দ থেকে ৫৮৫ খৃস্টপূর্বাব্দ পর্যন্ত শাসন করেন। মিডিয়া জায়গাটি বর্তমান ইরানের উত্তর-পশ্চিমাংশকে নির্দেশ করে।

* **জন্ম:** সুস্পষ্ট জানা যায়নি
* **মৃত্যু:** ৫৮৫ খৃস্টপূর্বাব্দ

জীবন ও কর্ম
-----------

পঞ্চম শতাব্দীর বিখ্যাত ইতিহাসবেত্তা হিরোডোটাসের (Herodotus) মতে সিয়াক্সেরিস অ্যাসিরীয়দের সাথে পুরাতন যুদ্ধ আবার নতুন করে শুরু করেন। মূলত অ্যাসিরীয়দের সাথে যুদ্ধে তার বাবা ফ্রাওর্টিস (Phraortes) নৃশংসভাবে নিহত হওয়ার পরই তিনি এ যুদ্ধ শুরু করেন। প্রথমদিকে সফলতা পেলেও নিনেভে (Nineveh) দখল করার সময় তিনি স্কিথিয়ানদের (Scythian) এক বিশাল বাহিনী দ্বারা আক্রান্ত এবং পরাজিত হন। সে সময় স্কিথিয়ানরা মিডিয়া শাসন করত এবং সিয়াক্সেরিসের হাতে তাদের প্রধাণ নেতা নিহত হবার পূর্ব পর্যন্ত মিডিয়ার শাসনভার তাদের হাতেই ছিল। সিয়াক্স্যারিস এক রাজকীয় ভোজসভায় তাদের প্রধাণ নেতাকে হত্যা করেন। তারপরই তিনি মিডিয়ার শাসনভার পান।

হিরোডোটাসের মতে সিয়াক্সেরিস প্রাচীন ইরানি গোত্রগুলোকে একত্রিত করেন এবং মিডিয়ান সেনা বাহিনীকে পুনর্গঠিত করেন। তিনি সেনা বাহিনীকে বিভিন্ন দলে বিভক্ত করেন; যেমন: বর্শাধারী (Spearmen), কর্মচারী (Bowmen), অশ্বারোহী (Cavalry)। এছাড়াও তিনি সেনাদলকে উপযুক্ত পোশাক এবং অস্ত্রের মাধ্যমে সমৃদ্ধ করে তোলেন।

পরবর্তীতে ৬১২ খৃস্টপূর্বাব্দে সিয়াক্সেরিস আবারো অ্যাসিরীয়দের বিরুদ্ধে যুদ্ধ ঘোষণা করেন। তার নেতৃত্বে মিডিয়ানরা ঐ সালেই নিনেভে দখল করে এবং শহরটিকে বিধ্বস্ত করে দেয়। ৬১৪ খৃস্টপূর্বাব্দে তরা অশুর (Ashur - অ্যাসিরীয়দের প্রধাণ ধর্মীয় রাজধানী) দখল করে নেয়। প্রায় একই সময় তারা মান্নাই (Mannai - বর্তমান উত্তর পশ্চিম ইরানের একটি অংশ) অধিকার করে নেয়।

৬০৯ খৃস্টপূর্বাব্দে উরারটু (Urartu) রাজ্যটি মিডিয়ানদের অধিকারে আসে। উরারটু কৃষ্ণ সাগরের দঃ পূঃ প্রান্তে এবং কাস্পিয়ান সাগরের দঃ পঃ দিকে অবস্থিত একটি স্বাধীন রাষ্ট্র ছিল। বর্তমানে এটি আর্মেনিয়া, তুরস্ক এবং ইরাকের মাঝে ভাগাভাগি হয়ে আছে।

মেসোপটেমিয়ার উত্তরাংশ থেকে ৬১২ থেকে ৬০৯ খৃস্টপূর্বাব্দের মধ্যেই অ্যাসিরীয়দের সম্পূর্ণ পতন ঘটে। তাদের পতন ত্বরান্বিত করতে মিডিয়ান সেনা বাহিনী সক্রিয়ভাবে অংশগ্রহণ করে। এর ফলে পূবর্তন অ্যাসিরীয়ার ভূখণ্ড ব্যাবিলনিয়া এবং মিডিয়ার মধ্যে ভাগাভাগি হয়ে যায়। মিডিয়ার ভাগে পড়ে হারান নগরীসহ অ্যাসিরীয়ার মূল ভূখণ্ড।

এভাবে মিডিয়ান সাম্রাজ্য একমাত্র সিয়াক্সেরিসের নেতৃত্বে প্রভূত সাম্রাজ্যের অধিকারী হয়। ফলশ্রুতিতে সীমান্তরেখা নিয়ে কিছু সংঘর্ষের সূত্রপাত ঘটে। যেমন ৫৯০ থেকে ৫৮৫ খৃস্টপূর্বাব্দ পর্যন্ত বর্তমান তুরস্কের অন্তর্গত আনাতোলিয়া নামক স্থানে মিডিয়া এবং লিডিয়ার মধ্যে যুদ্ধ চলে। দুই পক্ষই যখন **হ্যালিস নদীকে** (বর্তমান নাম - কিজিল ইরম্যাক) তাদের সাধারণ সীমান্তরেখা হিসেবে মেনে নেয়। এই নদীটি তুরস্কের কেন্দ্র বরাবর প্রবাহিত হয়ে চলেছে এবং ৭১৫ মাইল দীর্ঘ গতিপথ সৃষ্টি করেছে। এই সমঝোতার অব্যবহিত পরেই সিয়াক্সেরিসের মৃত্যু হয়।

তথ্যসূত্র
---------

1. ↑  Gershevitch, Ilya (১৯৮৪)। *The Cambridge history of Iran: The Median and Achaemenian periods*।

প্রাসঙ্গিক নিবন্ধসমূহ
---------------------

### স্থান

* ইরান
* মিডিয়া
* লিডিয়া
* অ্যাসিরীয়া
* মেসোপটেমিয়া
* উরারটু
* হারান
* অশুর
* নিনেভে

### ব্যক্তি

* ফ্রাওর্টিস
* হিরোডোটাস

### জাতি

* অ্যাসিরীয়ান
* মিডিয়ান
* স্কিথিয়ান
**সম্বলপুর** (ইংরেজি: Sambalpur) ভারতের ওড়িশা রাজ্যের সম্বলপুর জেলার একটি শহর ও পৌরসভা এলাকা।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২১°২৭′ উত্তর ৮৩°৫৮′ পূর্ব﻿ / ﻿২১.৪৫° উত্তর ৮৩.৯৭° পূর্ব﻿ / 21.45; 83.97। সমুদ্র সমতল হতে এর গড় উচ্চতা হল ১৩৫ মিটার (৪৪২ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে সম্বলপুর শহরের জনসংখ্যা হল ১৫৪,১৬৪ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে সাম্বালপুর এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

তথ্যসূত্র
---------

1. ↑  "Sambalpur"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

*এই নিবন্ধটি ভারতের ওড়িশা রাজ্যের একটি শহরের উপর অসম্পূর্ণ নিবন্ধ। আপনি এটিকে প্রসারণ করায় সাহায্য করতে পারেন।*.
**সিমেন্ট** বালি ঘটিত (Silicious), এলুমিনা ঘটিত (Argillaceous) মাটি এবং চুন ঘটিত (Calcareous) পদার্থের সমন্বয়ে তৈরী একটি জটিল ধরনের মিশ্রনের মিহি গুঁড়ো পদার্থ। সাধারণত সিমেন্ট ধূসর বা সবুজ ধুসর বর্ণের হয়। সিমেন্ট হল সেই জাতীয় পদার্থ যাদেরকে পানি বা অন্য কোন তরলের সাথে মিশ্রিত করলে কাদার মত নমনীয় পদার্থ পাওয়া যায় এবং তা কিছু সময়ের মধ্যে জমে গিয়ে বিভিন্ন দৃঢ়তার শক্ত পদার্থ গঠন করে।

একজন কর্মী বস্তা থেকে সিমেন্ট ঢালছ
ওহাইওর টোলেডোর বিজনেস মেন চেম্বার অফ কমার্স দ্বারা প্রকাশিত ১৯০৫ সালের একটি বর্ষপুস্তিকা। বর্ষপুস্তকটিতে ঐ অঞ্চলে অবকাঠামো তৈরীর কাঁচামাল শিল্পে তৈরী সিমেন্ট টুকরোর ও তৈরীর যন্ত্রটির বিজ্ঞাপন প্রচার করছে। 
সিমেন্ট বাড়ী-ঘর, রাস্তা, সেতু ইত্যাদি যাবতীয় নির্মাণ কাজের প্রধান উপাদান। সিমেন্ট যা কংক্রিট তৈরী করার প্রধান একটি  উপাদান।কংক্রিট হল সবচেয়ে ব্যাপকভাবে ব্যবহৃত উপাদান এবং পানির পর পৃথিবীতে সবচেয়ে বেশি ব্যবহৃত সম্পদ । 

সিমেন্টের মূল উপাদানগুলি হল - 

* সিলিকা (Sillica)
* এলুমিনা (Alumina)
* লাইম (Lime)
* আইরন অক্সাইড (Iron Oxide)
* ম্যাগনেসিয়াম অক্সাইড (Magnesium Oxide)

সিমেন্ট কয়েক ধরনের হয়ে থাকে। যেমন:

* পোর্টল্যান্ড সিমেন্ট
* পজুলানা সিমেন্ট
* অধিক অ্যালুমিনা সমৃদ্ধ সিমেন্ট
* ক্ষয়রোধী সিমেন্ট
* পানিরোধী সিমেন্ট
* রঙিন সিমেন্ট ইত্যাদি

এর মধ্যে সবচেয়ে বেশি ব্যবহৃত হয় পোর্টল্যান্ড সিমেন্ট।

সিমেন্ট ব্যবহারের আগে তার গুণমান যাচাই করা জরুরি এবং এর জন্যে বিভিন্ন রকমের সিমেন্ট পরীক্ষা করা হয়। রাসায়নিক উপাদানের উপস্থিতির পরীক্ষা, মিহিত্বের পরীক্ষা, সেটিং সময় পরীক্ষা, চাপ সহন ক্ষমতার পরীক্ষা, ইত্যাদি পরীক্ষার মাধ্যমে সিমেন্টের গুণমান যাচাই করা হয়।

তথ্যসূত্র
---------

1. ↑  Rodgers, Lucy (১৭ ডিসেম্বর ২০১৮)। "The massive CO2 emitter you may not know about"। *BBC News*। সংগ্রহের তারিখ ১৭ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

Building Materials & Construction - P. RAY (Book).

বহির্সূত্র
----------

সিমেন্ট পরীক্ষা (Cement Test).
**বাকিয়ে বেরিয়া ওঙ্গার** (১৯২১ – ১৪ ফেব্রুয়ারি ২০১৫) ছিলেন একজন তুর্কি নারীবাদী কর্মী ও লেখক এবং তুরস্কের প্রগতিশীল নারী আন্দোলনের অগ্রদূত। ১৯৮০ সালের অভ্যুত্থানের সময় তুরস্কের প্রগতিশীল মহিলা সংগঠন নিষিদ্ধ করার আগ পর্যন্ত তিনি এটির নেতৃত্ব দেন। ওঙ্গার ১৯৭৯ সালে তুরস্কের কমিউনিস্ট পার্টির সদস্য হিসেবে সিনেট নির্বাচনে অংশ নেন।

প্রাথমিক জীবন এবং শিক্ষা
------------------------

বেরিয়া ওঙ্গার ১৯২১ সালে তুরস্কের কানাক্কালের বাকিয়ে বেরিয়া হানামে জন্মগ্রহণ করেন।

তিনি ১৯৪১ সালে স্নাতক হয়ে আঙ্কারা ইউনিভার্সিটি, ল স্কুলে আইনজীবী হওয়ার জন্য পড়াশোনা করেন। তিনি একজন সরকারি কর্মচারী হিসেবে কাজ করেন, এরপর ১৯৫৭ সালে স্বাধীনভাবে আইন চর্চা শুরু করেন।

সক্রিয়তা
---------

ওঙ্গার ১৯৬৫ সালে নারী কর্মীদের একটি ছোট সংগঠন প্রতিষ্ঠা করেন। তারপর, ১৯৭৫ সালে, তিনি তুরস্কের প্রগ্রেসিভ উইমেনস অর্গানাইজেশন এর প্রতিষ্ঠাতা সভাপতি হন, যা মহিলাদের গণতান্ত্রিক ও অর্থনৈতিক অধিকারের জন্য লড়াই করেছিল।

তিনি সাংবাদিক হিসেবেও কাজ করেছেন, *কুমহুরিয়েত* পত্রিকা এবং আকাম সহ ট্রেড ইউনিয়ন ম্যাগাজিনগুলিতে তিনি নারী অধিকার রক্ষায় নিবন্ধ প্রকাশ করেছেন, তখন এটি তুর্কি ট্রেড ইউনিয়ন কনফেডারেশনের মালিকানাধীন ছিল। তিনি প্রগ্রেসিভ উইমেনস অর্গানাইজেশন এর অঙ্গ প্রতিষ্ঠান *কাদানলারন সেসি* (নারীদের কণ্ঠ) পত্রিকারও মালিক ছিলেন। ওঙ্গার তুরস্কে নারীদের মুক্তি নিয়ে বেশ কয়েকটি বই এবং পুস্তিকা প্রকাশ করেছিলেন।

তিনি প্রগ্রেসিভ উইমেনস অর্গানাইজেশন পরিচালনা করতেন যা ১৯৭৯ সালে সরকার বন্ধ করে দেয়।

ওঙ্গার পিস অ্যাসোসিয়েশন অব তুরস্ক এর একজন প্রতিষ্ঠাতা পরিচালকও ছিলেন, যা ১৯৭৭ সাল থেকে ১৯৮০ সালে নিষিদ্ধ হওয়ার আগ পর্যন্ত পরিচালিত হয়েছিল।

১৯৭৯ সালের নির্বাচনে, তিনি তুরস্কের কমিউনিস্ট পার্টির সাথে যুক্ত একটি স্বতন্ত্র প্রার্থী হিসেবে সিনেট প্রজাতন্ত্রের একটি আসনের জন্য লড়েছিলেন। তিনি ইস্তাম্বুলে ২২,০০০ ভোট পেয়েছিলেন কিন্তু নির্বাচিত হননি।

১৯৮০ সালের তুর্কি অভ্যুত্থানের পর তিনি বিদেশে পালিয়ে যেতে বাধ্য হন, কিন্তু পরে তিনি তুরস্কে ফিরে আসেন।

ব্যক্তিগত জীবন
--------------

ওঙ্গার ১৯৪৬ থেকে ১৯৭১ সালে লেখক এবং সমালোচক ফাহির ওঙ্গারের সাথে বিয়ে করেছিলেন। এই দম্পতিটির দুটি সন্তান ছিল।

তিনি ২০১৫ সালের ১৪ ফেব্রুয়ারি ইস্তাম্বুলে মারা যান এবং ১৫ ফেব্রুয়ারি ২০১৫ সালে রবিবারে তাকে জিনসির্লিকু কবরস্থানে দাফন করা হয়।

তথ্যসূত্র
---------

1. 1 2  "İstanbul Bağımsız Senatör Adayı Kalan Beria Onger'i Tanıtıyoruz"" (পিডিএফ)। *Kadınların Sesi*।
2. 1 2  Sözlüğü, Türk Edebiyatı İsimler। "Fahir Onger"। *teis.yesevi.edu.tr*। সংগ্রহের তারিখ ২০২১-০৯-০৬।
3. ↑  Pervan, Muazzez; İlerici Kadınlar Derneği (২০১৩)। *İlerici Kadınlar Derneği (1975-1980): kırmızı çatkılı kadınlar'ın tarihi* (Turkish ভাষায়)। আইএসবিএন 978-975-333-289-7। ওসিএলসি 874163425। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "KADINLARIN SESİ"। *TÜSTAV* (তুর্কি ভাষায়)। সংগ্রহের তারিখ ২০২১-০৯-০৬।
5. ↑  Gazetesi, Evrensel। "Beria Onger'in ardından"। *Evrensel.net* (তুর্কি ভাষায়)। সংগ্রহের তারিখ ২০২১-০৯-০৬।
6. ↑  "TKP'nin bağımsız adayı Bakiye Beria Onger'in Sultanahmet Mitingi 1979"।
7. 1 2  "Bakiye Beria Onger yaşamını yitirdi"। *www.cumhuriyet.com.tr* (তুর্কি ভাষায়)। সংগ্রহের তারিখ ২০২১-০৯-০৬।
একটি **হিকি** বা **প্রেম কামড়** (ব্রিটিশ ইংরেজি শব্দ), হল কালশিটে দাগ বা কালশিটে দাগের মত ত্বকে সৃষ্ট চুম্বন বা চোষার চিহ্ন যা সাধারণত ঘাড়ের উপর বা বাহুতে হয়ে থাকে। কামড় হিক্কি দেওয়ার অংশ হতে পারে, ত্বকের নীচের স্তরের রক্তনালীসমূহ ফাটানোর জন্য চোষাই যথেষ্ট।

শব্দের উৎপত্তি এর আগের অর্থ "ব্রণ, ত্বকের ক্ষত" (আনু. ১৯১৫) থেকে এসেছে; সম্ভবত পূর্ববর্তী অর্থ "ছোট গ্যাজেট, ডিভাইস; কোনও অনির্ধারিত বস্তু" থেকে বোধগম্যতা বাড়াতে এবং বানানের ভিন্নতার আনতে এই শব্দের উৎপত্তি হয়েছে, যার উৎস অজানা (১৯০৯)। 

হিকি সাধারণত ৫ থেকে ১২ দিন অবধি স্থায়ী হয় এবং অন্যান্য আঘাতের মতোই চিকিৎসা করা যেতে পারে।  হিকির উপস্থিতি হ্রাস করার উপায়ের মধ্যে রয়েছে ফোলা হ্রাস করা, সাম্প্রতিক হিকি গুলিতে বরফ দেয়া, কালশিটে অপসারণে ঠাণ্ডা চামচ ঘষা যেতে পারে এবং পুরাতন হিকিতে উষ্ণ সংকোচন প্রয়োগ করে রক্তনালীগুলি ছাড়িয়ে দেওয়া এবং রক্ত প্রবাহ বৃদ্ধি করা।  আক্রান্ত ত্বক পাউডার জাতীয় কিছু দিয়ে ঢেকে দেয়া যেতে পারে। বিকল্পভাবে, হিকি গোপন করতে স্কার্ফ, স্নুডস, টার্টেল নেক বা জামার হাতার মত পোশাক ব্যবহার করা যেতে পারে।

তথ্যসূত্র
---------

1. ↑  "hickie - Origin and meaning of hickie by Online Etymology Dictionary"। *www.etymonline.com*।
2. ↑  "How Long Do Hickeys Last"। *ownarticles.com*। এপ্রিল ১৫, ২০১৬। ২০১৬-০৫-২০ তারিখে মূল থেকে আর্কাইভ করা।
3. ↑  Amar, Charu (২০০৯-১১-০৬)। "Ouch! That's a lovebite!"। *Man-Woman Relationships*। The Times of India। সংগ্রহের তারিখ ২০১০-০১-১৮।

বহিঃসংযোগ
---------

* ইউটিউবে দেখুন কীভাবে হিকি দিতে হয় (ইংরেজি)
* ইউটিউবে দেখুন হিকির দাগ অপসারনে করনীয় (ইংরেজি)
**কুন-দ্গা'-দ্পাল-ল্দান** (ওয়াইলি: *kun dga' dpal ba*) (১৪৫৭-১৫৪০) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) ষষ্ঠ প্রধান ছিলেন।

সংক্ষিপ্ত জীবনী
---------------

কুন-দ্গা'-দ্পাল-ল্দান ১৪৫৭ খ্রিষ্টাব্দে মধ্য তিব্বতের ন্যাং-স্তোদ (ওয়াইলি: *nyang stod*) নামক স্থানে জন্মগ্রহণ করেন। শিক্ষালাভের শেষে তিনি খাম্স অঞ্চলে অবস্থিত ল্দান-ছোস-'খোর (ওয়াইলি: *ldan chos 'khor*) বৌদ্ধবিহারের প্রধানের দায়িত্ব লাভ করেন। ১৫১৪ খ্রিষ্টাব্দে নামক কুন-দ্গা'-দ্পাল-বা (ওয়াইলি: *kun dga' dpal ba*) নামক ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) পঞ্চম প্রধানের মৃত্যু হলে পাঁচ বছর ধরে ঐ পদ খালি থাকে। এই পদের জন্য কুন-দ্গা'-দ্পাল-ল্দান আবেদন করলে প্রথমে প্রত্যাখ্যাত হন কারণ সেই সময় খাম্স অঞ্চলে অবস্থিত অন্যান্য বৌদ্ধবিহারের প্রধানেরা স্থানীয় কোন পণ্ডিতকে ঐ পদে অধিষ্ঠিত করতে চাইছিলেন। যাই হোক, ১৫১৯ খ্রিষ্টাব্দে তিনি এই বৌদ্ধবিহারের ষষ্ঠ প্রধানের দায়িত্ব গ্রহণ করেন ও এই পদে তিনি বাইশ বছর থাকেন। এই সময় তিনি এই বিহারের জন্য ত্সোং-খা-পা-ব্লো-ব্জাং-গ্রাগ্স-পার একটি স্বর্ণমূর্তি, স্বর্ণখচিত থাংকায় মঞ্জুশ্রীর চিত্র এবং যমান্তকের মূর্তি নির্মাণ করান।

তথ্যসূত্র
---------

1. ↑  Chhosphel, Samten (এপ্রিল ২০১০)। "Kunga Pelden"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৬।

|
|  |
| পূর্বসূরীকুন-দ্গা'-দ্পাল-বা | **কুন-দ্গা'-দ্পাল-ল্দান  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ষষ্ঠ প্রধান** | উত্তরসূরীকুন-দ্গা'-ব্লো-গ্রোস |
|
**বিপ্লবী সমাজতন্ত্রী দল** ভারতের একটি কমিউনিস্ট পার্টি। এই দলটি ১৯৪০ সালে অমূল্যচন্দ্র অধিকারীর উদ্যোগে দলের অধিকাংশ যুবকর্মী ও নেতাদের নিয়ে বিপ্লবী সমাজতন্ত্রী দল (R. S. P.) প্রতিষ্ঠিত হয়। দলটির সাধারণ সম্পাদক হলেন টি জে চন্দ্রচূড়ন। পশ্চিমবঙ্গ রাজ্যের বামফ্রন্ট পরিচালিত শাসনব্যবস্থায় বিপ্লবী সমাজতন্ত্রী দল শরিক হিসেবে দীর্ঘকাল অংশগ্রহণ করেছিল।

নেতৃবৃন্দ
---------

এই দলের প্রতিষ্ঠাতা নেতাদের মধ্যে ছিলেন যোগেশচন্দ্র চট্টোপাধ্যায়, ত্রিদিব চৌধুরী, তারাপদ লাহিড়ী, কেশব প্রসাদ শর্মা প্রমুখ।

শাখা সংগঠন
----------

দলটির যুব সংগঠনের নাম হল Revolutionary Youth Front এবং ছাত্র সংগঠনটি হল, All India Progressive Students' Union (AIPSU)

২০০৪ সালের সংসদীয় নির্বাচনে দলটি ১,৭১৭,২২৮ ভোট পেয়েছিল (০.৪%, ৩টি আসন) ।


উইকিমিডিয়া কমন্সে **বিপ্লবী সমাজতন্ত্রী দল** সংক্রান্ত মিডিয়া রয়েছে।

তথ্যসূত্র
---------

1. ↑  The Hindu : Kerala / Thiruvananthapuram News : Chandrachoodan third Keralite to lead RSP
2. 1 2
3. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, সংশোধিত ও পরিমার্জিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৪১, আইএসবিএন ৯৭৮-৮১-৭৯৫৫-১৩৫-৬
***দ্য হিউয়ন টাইমস*** (১৯১০-১৯৩৩), পরবর্তীতে ***হিউয়ন অ্যান্ড ডারওয়েন্ট টাইমস*** (১৯৩৩-১৯৪২) অস্ট্রেলিয়ার তাসমানিয়ার ফ্রাঙ্কলিন থেকে প্রকাশিত একটি ইংরেজি ভাষার সংবাদপত্র ছিল।

ইতিহাস
------

সংবাদপত্রটি ১৯১০ সালের১৬ ফেব্রুয়ারি প্রথম প্রকাশিত হয়েছিল। সিডনি ওয়েন্টওয়ার্থ অ্যাডিসন, হিউয়ন নিউজপেপার কোম্পানি লিমিটেডের ব্যবস্থাপক-সম্পাদক হিসেবে এটির প্রকাশ শুরু করেছিলেন। এটি একটি পাক্ষিক পত্রিকা ছিল, ১৯৩১ সালে এটি সাপ্তাহিক সংবাদপত্রে পরিণত হয়েছিল। ১৯৩৩ সালে প্রকাশনার নাম পরিবর্তন করে *হিউয়ন ও ডারওয়েন্ট টাইমস* *করা হয়* এবং ডারওয়েন্ট উপত্যকা অঞ্চলে পাঠকদের জন্য একটি অতিরিক্ত বিভাগ অন্তর্ভুক্ত করা হয়। ১৯৪২ সালে দ্বিতীয় বিশ্বযুদ্ধ চলাকালে যুদ্ধের পর পরিস্থিতি স্বাভাবিক হলে পুনরায় প্রকাশনা শুরু করবে এই আশায় এটির পরিচালনা পর্ষদ দ্বারা প্রকাশনা স্থগিত করা হয়েছিল।

ডিজিটাল মাধ্যমে
---------------

অস্ট্রেলিয়ার ন্যাশনাল লাইব্রেরির অস্ট্রেলিয়ান নিউজপেপারস ডিজিটাইজেশন প্রোগ্রামের *অংশ হিসেবে* হিউয়ন টাইমস এবং *হিউয়ন অ্যান্ড ডারওয়েন্ট টাইমসকে* ডিজিটাল মাধ্যমে রূপান্তর করা হয়েছে, পত্রিকাটি ট্রোভ -নামক লাইব্রেরি চাহিদা সেবায় উপলব্ধ আছে।

তথ্যসূত্র
---------

1. ↑  "HUON TIMES PRINTERY (Agency NG1295)"। *Archives Tasmania catalogue*। সংগ্রহের তারিখ ২৮ সেপ্টেম্বর ২০১৮।
2. ↑  "TASMANIA Post Office Directory for 1911–12, p. 580. Archives Tasmania. Retrieved 28 September 2018.
3. ↑  "THE HUON TIMES."। *Huon Times*। **I**। Tasmania, Australia। ১৯ ফেব্রুয়ারি ১৯১০। পৃষ্ঠা 2। সংগ্রহের তারিখ ২৮ সেপ্টেম্বর ২০১৮ – National Library of Australia-এর মাধ্যমে।
4. ↑  "AU REVOIR FOR THE DURATION."। *Huon and Derwent Times*। Tas.: National Library of Australia। ২৬ মার্চ ১৯৪২। পৃষ্ঠা 2। সংগ্রহের তারিখ ২২ সেপ্টেম্বর ২০১৪।
5. ↑  "Huon Times (Franklin, Tas. : 1910 - 1933)"। *Trove* (ইংরেজি ভাষায়)। সংগ্রহের তারিখ ২০২১-১২-২৬।
6. ↑  "Huon and Derwent Times (Tas. : 1933 - 1942)"। *Trove* (ইংরেজি ভাষায়)। সংগ্রহের তারিখ ২০২১-১২-২৬।

প্রবেশদ্বার: সাংবাদিকতা
**হুজুর ইবনে আদী আল-কিন্দি** (আরবি: حُجْر ٱبْن عَدِيّ ٱلْكِنْدِيّ‎‎, **Ḥujr ibn ʿAdīy al-Kindīy**, মৃত্যু ৬৬০ খ্রিস্টাব্দ) ছিলেন ইসলামের নবী মুহাম্মদের একজন সাহাবী। খুলাফায়ে রাশেদীন এর চতুর্থ খলিফা আলীর প্রতি তার অবিচল সমর্থন এবং প্রশংসার জন্য তিনি উমাইয়া খলিফা প্রথম মুয়াবিয়া কর্তৃক মৃত্যুদণ্ডে দণ্ডিত হন, যখন তিনি আলীকে প্রকাশ্যে অভিশাপদানের রীতিতে আপত্তি জানালেন। তিনি কিন্দাহ গোত্রের সদস্য ছিলেন।

উপাধি
-----

হুজুরকে দুটি উপাধিতে ভূষিত করা হয়েছিল: আল-কিন্দি'' এবং ''আল-আদবার''। প্রথম উপাধি ছিলো ''আল-কিন্দি'' যার অর্থ হচ্ছে ''কিন্দাহ(আরবীয় উপজাতি) হতে আগত ব্যক্তি''। হুজুরকে দেওয়া দ্বিতীয় উপাধি ছিলো ''আল-আদবার''।

চরিত্র এবং জীবনী
----------------

কতিপয় বর্ণনা অনুসারে, তার শেষ ইচ্ছা ছিল যে তার পুত্রকে তার পূর্বে মৃত্যুদণ্ড দেওয়া হোক, নতুবা তার পুত্র মৃত্যুভয়ে ভীত হয়ে যাবে এবং আলীকে অভিসম্পাত দেওয়ার পর্যায়ে চলে যাবে।

মাজারের পবিত্রতা ভঙ্গ
---------------------

মসজিদের মিনার
হুজুর, তার পুত্র হামাম ইবনে হুজুর এবং আরও কয়েকজন সাথী সিরিয়ার রাজধানী দামেস্কের উপকণ্ঠে আদ্রায় সমাহিত হয়েছেন। তার সমাধির চারপাশে একটি মসজিদ নির্মিত হয়েছে যা মুসলমানদের তীর্থস্থানে পরিণত হয়েছিলো।[]
২০১৩ সালের ২রা মে, যাবহাত আল-নুসরা সমাধিসৌধে হামলা করে এবং তাঁর দেহাবশেষ মাটি খুঁড়ে বের করে নেয়।  বিদ্রোহীরা তার লাশ একটি অজ্ঞাত স্থানে নিয়ে যায়। নিউইয়র্ক টাইমস-এ প্রকাশিত এক প্রতিবেদন অনুসারে, তীর্থস্থানটির অবমাননা বিষয়ক বহুল আলোচিত একটি ফেসবুক ছবি, সমাধি খোঁড়ার দায়ে আবু আনাস আল-ওয়াজির বা আবু আল-বারা নামক এক ব্যক্তিকে আরোপ করে, যিনি ''স্বাধীন সিরীয় সেনাবাহিনী''র ইসলাম ব্রিগেড নামে পরিচিত একটি সামরিক গোষ্ঠীর নেতা।

তথ্যসূত্র
---------

1. ↑  "Soften your heart, learn about Hujr ibn 'Adi al-Kindi – Islamic Philosophy"। *islam.hilmi.eu* (ইংরেজি ভাষায়)। সংগ্রহের তারিখ ২০১৮-০৮-২১।
2. ↑  "Hujr bin Adi al-Kindi:The Great Martyr"। imamreza.net। ২০১৩-১০-২২ তারিখে মূল থেকে আর্কাইভ করা। সংগ্রহের তারিখ ৫ মে ২০১৩।
3. ↑  Tareekh e Dimshaq
4. ↑  Ibn Muḥammad (Ibn-ʻAbd-Rabbihī), Aḥmad. The Unique Necklace "al-ʻIqd Al-Farīd" Trans. Issa J. Boullata. Vol. 3. Reading, UK: Garnet Publishing Limited, 2007. Print. আইএসবিএন ১৮৫৯৬৪২৪০৩ Pg. 289
5. ↑  "Shrine of the great companion Hujr ibn Adi destroyed and body reportedly exhumed"। aimislam.com। ২ মে ২০১৩।
6. ↑  "Syria militants exhume grave of Prophet's companion"। Press TV। ২ মে ২০১৩। ৫ মে ২০১৩ তারিখে মূল থেকে আর্কাইভ করা। সংগ্রহের তারিখ ৫ মে ২০১৩।
7. ↑  "Press TV, May 3rd 2013"। ৮ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৮ মে ২০২০।
8. ↑  ERDBRINK, THOMAS (৬ মে ২০১৩)। "Iran Warns Syrian Rebels After Report of Shrine Desecration"। New York Times। সংগ্রহের তারিখ ৭ মে ২০১৩।
9. ↑  "Syrian rebels have taken iconoclasm to new depths, with shrines,"। The Independent। সংগ্রহের তারিখ ২২ ডিসেম্বর ২০১৩।
 তাবারীর ইতিহাস - হুজুর ইবনে আদী
কুন-ব্জাং-'ফ্রিন-লাস-র্নাম-র্গ্যাল
**কুন-ব্জাং-'ফ্রিন-লাস-র্নাম-র্গ্যাল** (তিব্বতি: ཀུན་བཟང་འཕྲིན་ལས་རྣམ་རྒྱལ, ওয়াইলি: *kun bzang 'phrin las rnam rgyal*) (১৭২৭-১৭৫৮) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামা ছিলেন।

সংক্ষিপ্ত জীবনী
---------------

কুন-ব্জাং-'ফ্রিন-লাস-র্নাম-র্গ্যাল ১৭২৭ খ্রিষ্টাব্দে ভূটানের পুনাখা অঞ্চলে জন্মগ্রহণ করেন। তার মাতার নাম ছিল ব্সোদ-নাম্স-বু-খ্রিদ (ওয়াইলি: *bsod nams bu khrid*)। ব্যাং-ছুব-র্দো-র্জে (ওয়াইলি: *byang chub rdo rje*) নামক দ্বাদশ র্গ্যাল-বা-কার্মা-পা (ওয়াইলি: *rgyal ba karma pa*) উপাধিধারী ভিক্ষু তাকে ব্স্তান-'দ্জিন-লেগ্স-পা'ই-দোন-গ্রুব (ওয়াইলি: *bstan 'dzin legs pa'i don grub*) নামক দ্বিতীয় পে-গ্লিং-র্গ্যাল-স্রাস (ওয়াইলি: *pe gling rgyal sras*) উপাধিধারী লামার পুনর্জন্ম রূপে চিহ্নিত করেন। ল্হো-ব্রাগ (ওয়াইলি: *lho brag*) অঞ্চলে চিত্রশিল্প, ধর্মীয় আচার অনুষ্ঠান ও জ্যোতিষশাস্ত্র সম্বন্ধে তাকে শিক্ষাপ্রদান করা হয়। কুন-ব্জাং-ত্শে-দ্বাং (ওয়াইলি: *kun bzang tshe dbang*) নামক পঞ্চম পে-গ্লিং-গ্সুং-স্প্রুল (ওয়াইলি: *ped gling gsung sprul*) এবং 'গ্যুর-মেদ-ম্ছোগ-গ্রুব-দ্পাল-'বার (ওয়াইলি: *'gyur med mchog grub dpal 'bar*) নামক পঞ্চম পে-গ্লিং-থুগ্স-স্রাস (ওয়াইলি: *pe gling thugs sras*) উপাধিধারী ভুটানি লামারা তাএ ভিক্ষুর শপথ প্রদান করেন। তার উল্লেখযোগ্য শিক্ষক ছিলেন দশম র্জে-ম্খান-পো (ওয়াইলি: *rje mkhan po*) ব্স্তান-'দ্জিন-ছোস-র্গ্যাল (ওয়াইলি: *bstan 'dzin chos rgyal*), যিনি স্প্যি-তো-খা (ওয়াইলি: *spyi to kha*) অঞ্চলে ফুন-ত্শোগ্স-রাব-ব্র্তান-গ্লিং (ওয়াইলি: *phun tshogs rab brtan gling*) শীতকালীন বাসভবনে তাকে ব্কা'-গ্যুর (ওয়াইলি: *bka' 'gyur*), র্ন্যিং-মা-র্গ্যুদ-'বুম (ওয়াইলি: *rnying ma rgyud 'bum*) এবং ব্লা-মা-নোর-বু-র্গ্যা-মত্শো (ওয়াইলি: *bla ma nor bu rgya mtsho*) সম্বন্ধে শিক্ষাদান করেন।

তথ্যসূত্র
---------

1. ↑  Rigdzin, Karma (এপ্রিল ২০১১)। "The Third Gangteng, Kunzang Trinle Namgyel"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-১২-২৩।

|
|  |
| পূর্বসূরীব্স্তান-'দ্জিন-লেগ্স-পা'ই-দোন-গ্রুব | **কুন-ব্জাং-'ফ্রিন-লাস-র্নাম-র্গ্যাল  তৃতীয় পে-গ্লিং-র্গ্যাল-স্রাস** | উত্তরসূরীব্স্তান-'দ্জিন-স্রিদ-ঝি-র্নাম-র্গ্যাল |
|

| * দে
* স
পে-গ্লিং-র্গ্যাল-স্রাস |
| --- |
| 
* ১) পে-মা-'ফ্রিন-লাস
* ২) ব্স্তান-'দ্জিন-লেগ্স-পা'ই-দোন-গ্রুব
* ৩) কুন-ব্জাং-'ফ্রিন-লাস-র্নাম-র্গ্যাল
* ৪) ব্স্তান-'দ্জিন-স্রিদ-ঝি-র্নাম-র্গ্যাল
* ৫) ও-র্গ্যান-দ্গে-লেগ্স-র্নাম-র্গ্যাল
* ৬) ও-র্গ্যান-ব্স্তান-পা'ই-ন্যি-মা
* ৭) ও-র্গ্যান-ব্স্তান-পা'ই-ন্যিন-ব্যেদ
* ৮) ও-র্গ্যান-'ফ্রিন-লাস-র্দো-র্জে
* ৯) রিগ-'দ্জিন-কুন-ব্জাং-পে-মা-র্নাম-র্গ্যাল

 | পে-মা-'ফ্রিন-লাস |
**কুন-স্পাংস-থুগ্স-র্জে-ব্র্ত্সোন-গ্রুস** (ওয়াইলি: *kun spangs thugs rje brtson grus*) (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন।

সংক্ষিপ্ত জীবনী
---------------

কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ (ওয়াইলি: *mdog*) নামক স্থানে জন্মগ্রহণ করেন। র্ক্যাং-'দুর (ওয়াইলি: *rkyang 'dur*) বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান (ওয়াইলি: *mkha' spyod bde ldan*) নামক স্থানে অবস্থিত বিহারে তিনি কালচক্র বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান (ওয়াইলি: *skyid phug bde ldan*) নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তার শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন।

তথ্যসূত্র
---------

1. ↑  Stearns, Cyrus (আগস্ট ২০০৮)। "Tukje Tsondru"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-০৮।

|  |  |  |
| --- | --- | --- |
| পূর্বসূরী-- | **কুন-স্পাংস-থুগ্স-র্জে-ব্র্ত্সোন-গ্রুস  জো-নাং বৌদ্ধবিহারের প্রথম প্রধান** | উত্তরসূরীব্যাং-সেম্স-র্গ্যাল-বা-য়ে-শেস |
|
**ছৈলার চর** হলো ঝালকাঠি জেলার অন্তর্গত কাঠালিয়া উপজেলার হেতালবুনিয়ায় বিষখালী নদীতে জেগে ওঠা একটি চর। এটি প্রাকৃতিকভাবে জেগে ওঠা একটি বিশাল চর ও এর আয়তন ৬১ একর (২৫ হেক্টর)। চরটি বঙ্গোপসাগর থেকে ৬০ কি.মি. দূরে অবস্থিত। চরটি আনুমানিক ২০০৯ সালের দিকে জেগে ওঠে। ছৈলার চরকে ২০১৫ সালে পর্যটন স্থান হিসেবে চিহ্নিত করা হয়। বর্তমানে এটি একটি পর্যটন স্থান ও পিকনিক স্পট। এছাড়া বিভিন্ন সরকারি অনুষ্ঠান এখানে অনুষ্ঠিত হয়।

বিবরণ
-----

প্রাকৃতিকভাবে জন্মানো ছৈলাগাছের নাম থেকেই চরের নামকরণ করা হয় ‘ছৈলার চর’। নদীবেষ্টিত এ চরকে দ্বীপ বলে মনে হয়। এখানে একাধিক গোল ঘর, ডিসি হ্রদ, ইকো পার্ক ও দুটি রেস্ট হাউস রয়েছে। বিষখালী নদীর পাশ দিয়ে পর্যটকদের ঘুরে বেড়ানোর জন্য একাধিক লাল রঙের নৌকা রয়েছে। পুকুর ও হ্রদে বিভিন্ন প্রজাতির মাছ রয়েছে। দর্শনার্থীদের হাঁটার জন্য এখানে একটি কাঠের সেতু নির্মিত হয়েছে, যেটি ব্যবহার করে ছৈলার চরে হেঁটে যাওয়া যায়। চরের একদিকে ২০ একর জায়গাজুড়ে ডিসি ইকোপার্ক নির্মিত হয়েছে। এটি এই অঞ্চলে বনভোজনের জন্য একটি জনপ্রিয় স্থান।

তথ্যসূত্র
---------

1. ↑  "ছৈলার চর"। *kathalia.jhalakathi.gov.bd*। সংগ্রহের তারিখ ২০২৩-০১-১৫।
2. 1 2  রহমান, আ স ম মাহমুদুর। "ভ্রমণপিপাসুদের টানছে ছৈলার চর"। *প্রথমা আলো*। সংগ্রহের তারিখ ২০২৩-০১-১৫।
**গোর্খা জনমুক্তি মোর্চা** (জিজেএম) ভারতের একটি নথিবদ্ধ রাজনৈতিক দল। এই দল পশ্চিমবঙ্গের দার্জিলিং পার্বত্য অঞ্চল ও ডুয়ার্স নিয়ে পৃথক গোর্খাল্যান্ড রাজ্য গঠনের দাবি জানাচ্ছে। ২০০৭ সালের ৭ অক্টোবর এই দল প্রতিষ্ঠিত হয়।

দার্জিলিং পার্বত্য অঞ্চলের অন্যতম গুরুত্বপূর্ণ নেতা বিমল গুরুং দার্জিলিংকে ষষ্ঠ তফসিলভুক্ত করার বিরোধিতা করে গোর্খা ন্যাশানাল লিবারেশন ফ্রন্ট নেতা সুবাস ঘিসিঙের সঙ্গে বিবাদে জড়িয়ে পড়েন। এই বিবাদের ফলে তিনি দল ভেঙে ২০০৭ সালের ৭ অক্টোবর পৃথক গোর্খাল্যান্ড রাজ্যের দাবিতে জিজেএম প্রতিষ্ঠা করেন।

গোর্খাল্যান্ড রাজ্যের দাবিতে ১৯৮০-এর দশকে দার্জিলিং পার্বত্য অঞ্চলে হিংসাত্মক আন্দোলন হয়। কিন্তু জিজেএম অহিংস আন্দোলন চালানোর সিদ্ধান্ত নেয়। প্রথম দিকে তারা বনধ, অনশন ধর্মঘট ও পরিষেবা বিল না দিয়ে আন্দোলন চালাতে থাকে। রাজ্য সরকার এরপর তাদের আলোচনার জন্য ডাকেন। কিন্তু রাজ্য সরকার গোর্খাল্যান্ডের দাবি মেনে না নেওয়ায়, আলোচনা ভেস্তে যায়। পরে ভারত সরকার, রাজ্য সরকার ও জিজেএম-এর মধ্যে ত্রিপাক্ষিক বৈঠক শুরু হয়। এখনও এই বিষয়ে কোনো মীমাংসাসূত্র পাওয়া যায়নি।

পাদটীকা
-------

1. ↑  "সংরক্ষণাগারভুক্ত অনুলিপি"। ১৯ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১০।
2. 1 2  "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১০।
3. ↑
4. ↑  "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১০।
5. ↑  "GJM places demands, Buddhadeb says no division of West Bengal"। ২৯ জুন ২০১১ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১০।
6. ↑  "GJM to stage hunger strikes from Thursday"। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১০।
7. ↑  West Bengal: GJM rejects talks offer
8. ↑  "Tripartite talks for Gorkhaland begins today"। ২৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১০।
**মালামাল উইকলি** একটি ২০০৬ সালের বলিউড নির্মিত হাস্যরসাত্মক হিন্দি চলচ্চিত্র যার পরিচালক ছিলেন প্রিয়দর্শন।

কাহিনী
------

রুক্ষশুষ্ক লাহোলি গ্রামের লীলারাম একমাত্র শিক্ষিত লোক যে লটারি টিকিট বিক্রয় করে। গোটা গ্রামের সকলেরই অর্থনৈতিক অবস্থা শোচনীয়, তাদের সবকিছু বন্ধক পড়ে আছে গ্রামপ্রধান জমিদারনী ঠাকুরাইনের কাছে। ঠাকুরাইন চায় গ্রামের সকলেই তার কাছে আমৃত্যু গোলামী করুক। লীলা হঠাৎ জানতে পারে তার কাছ থেকে কেনা মালামাল উইকলি কোম্পানির লটারির একটি টিকিট প্রথম পুরস্কার জিতেছে। সেটি কেটেছে এন্টনি বলে স্থানীয় এক মদ্যপ ব্যক্তি। লীলা এন্টনির বাড়িতে যায় এবং আবিষ্কার করে সে মারা গেছে। লটারির টিকিটটা হস্তগত করতে যাবে এমন সময় আরেক গ্রামবাসী দুধ বিক্রেতা বল্লু সেখানে উপস্থিত হয়। দুজনে স্থির করে লটারির এক কোটি টাকা পুরস্কার তারা ভাগ করে নেবে। এন্টনির বোন মেরি তার পরিবার নিয়ে একই সময় হাজির হয় এবং বাধ্য হয়ে তাদের সব খুলে বলতে হয়। এভাবে গ্রামের প্রায় সকলেই জেনে যায় লটারির কথা ও সকলকেই ভাগীদার করতে বাধ্য হয় লীলা এবং বল্লু। বল্লুর মেয়ে সুখমনির প্রতি স্থানীয় যুবক কানহাইয়া দুর্বল, সে চায় তাকে বিবাহ করতে কিন্তু বল্লু জানায় হাতে টাকা এলেই বিবাহ হবে। ইতিমধ্যে লটারি কোম্পানীর ইনস্পেকটর আসে গ্রামে। বল্লু পরিকল্পনামাফিক এন্টনি সেজে তার সঙ্গে কথা বলে। ইনস্পেকটর আশ্বাস দিয়ে যায় যে তাড়াতাড়ি টাকা চলে আসবে। এন্টনির লাশ লুকিয়ে ফেলার প্রচেষ্টায় লীলা, বল্লু ও কানহাইয়া ব্যর্থ হলে তারা স্থানীয় চার্চের কর্মী জোসেফের কাছে যায় এবং লাশ কবরস্থ করা হয়। ঠাকুরাইনের ভাই বাজে ওরফে বাজবাহাদুর কিন্তু জেনে ফেলে গ্রামবাসীদের এই কাণ্ড কারখানা। সে কাউকে না জানাবার পরিবর্তে চায় সুখমনিকে বিয়ে করতে। কানহাইয়া রাজী না হলে গোলমালের সৃষ্টি হয় এবং সকল গ্রামবাসী হতাশ হয়ে পড়ে। কানহাইয়ার পিতা চোখা বাধ্য হয়ে ছেলেকে আটকে রাখে টাকা না আসার আগে পর্যন্ত কিন্তু কানহাইয়া পালিয়ে যায় ও বাজেকে মারার মতলব করে। লীলা, চোখা, বল্লু ও জোসেফ বিয়ে পিছিয়ে দেওয়ার প্রস্তাব করে ও বাজেকে ধরে আটকে রাখার অভিপ্রায়ে হানা দেয় বাজের আস্তানায়। অন্যদিকে পাশের গ্রামের কিছু লোক তাদের ব্যক্তিগত রাগের কারণে বাজের বন্ধু গুল্লুকে ধরে আনতে আসে। অন্ধকারে ভুলবশত তারা বাজেকে ধরে নিয়ে যায় আর বল্লুরা জোসেফকেই বাজে ভেবে ধরে পেটাতে থাকে ভুল করে। টাকার ডিমান্ড ড্রাফট নিয়ে ইনস্পেকটর এলে গ্রামে আনন্দের বন্যা বয়ে যায় কিন্তু ঠাকুরাইন ও বাজে সেসময় এসে জানায় তারা সমস্ত কিছু ফাঁস করে দেবে লটারি ইনস্পেকটরের কাছে। তাদের আটকাবার জন্যে গোটা গ্রাম পিছু নেয় ঠাকুরাইনের। শেষে ইনস্পেকটরের গাড়ির ধাক্কায় জলে ডুবে যায় ঠাকুরাইন। গ্রামের লোক সকলেই জানায় এ বিষয়টা চেপেই রাখা হবে। ইনস্পেকটর শহরে ফিরে যান। আর গ্রামে এন্টনির মূর্তি প্রতিষ্ঠা হয়, যার টাকায় সমস্ত গ্রামবাসীর জীবনে সুখ স্বাচ্ছন্দ্য নেমে আসে।

অভিনয়
------

* কানহাইয়া - রিতেশ দেশমুখ
* লীলারাম - পরেশ রাওয়াল
* বল্লু - ওম পুরি
* জোসেফ - শক্তি কাপুর
* বাজে - রাজপাল যাদব
* ঠাকুরাইন - সুধা চন্দ্রন
* লটারি ইনস্পেকটর - আরবাজ খান
* চোখেলাল - আশরানী
* সুখমনি - রিমা সেন

সংগীত
-----

তথ্যসূত্র
---------

1. ↑  "Box Office 2006"। Boxofficeindia.com। ১৯ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১১।
2. ↑  "Malamaal Weekly (2006)"। *imdb.com*। সংগ্রহের তারিখ ১৫ এপ্রিল ২০১৭।